Quran 31:34 – Translation Done By Ghamidi Sahab
عزیزم، میں نے اِس آیت کے ۱۰ ، ۱۵ ترجمے دیکھ لئے ہیں انگلش اور اردو کے۔ میری بات میں غلطی کا امکان ضرور ہے۔ لیکن اِس آیت کے عربی الفاظ اُس “ہی” کو قبول نہیں کرتے۔ اگر آپ اُس کا ٹھیک ترجمہ کریں جیسے مفتی محمد شفیع نے کیا ہے، تو وہاں بات یہ بیان ہو رہی ہی کہ اللہ یہ سب جانتا اور تم لوگ یہ بھی نہیں جانتے کہ کل کیا کماؤ گے اور کل کہاں پر جا کے مرو گے۔۔۔ اللہ کا منشا وہاں یہ بیان کرنا نہیں ہے، کہ وہ کون سی باتیں ہیں جو *صرف* وہی جانتا ہے۔ اگر “ہی” کو نکال دیجئے تو اُس آیت کا اصل مدعا سامنے آتا ہے۔ آیت کے اخیرکے الفاظ بھی معنی خیز ہیں کیونکہ قیامت کی گھڑی کا علم ، “علیم” سے مناسبت رکھتے ہیں اور ماؤں کے ارحام والی بات “خبیر” سے مناسبت رکھتی ہے۔ میری نظر میں احمد رضاخان بریلوی نے اِس آیت کا سب سے خوبصورت ترجمہ کیا ہے، باوجود اِسکے کہ اُنہوں نے “خبیر” کا ترجمہ “بتانے والا” کیا ہے، جو کہ ٹھیک نہیں لگتا۔ واللہ اعلم۔